Wawelin katedraali

Wawelin katedraali on Wawel-kukkulalla Krakovassa sijaitseva roomalaiskatolinen katedraali, joka on Puolan kansalliskirkko. Nykyinen katedraali on kolmas paikalle rakennettu: ensimmäinen rakennettiin 1000-luvulla, toinen 1100-luvulla ja nykyisen rakentaminen aloitettiin 1300-luvulla. Se on Krakovan arkkihiippakunnan tuomiokirkko.

Katedraaliin haudatut
Kirkon keskilaivaa hallitsee Puolan suojeluspyhimyksen, marttyyri Stanislauksen mausoleumi 1600-luvulta.

Katedraali on vuosisatojen ajan ollut Puolan kuninkaitten tärkein hautapaikka. Tunnettuja katedraalista hautansa saaneita ovat kuninkaat Juhana III Sobieski, Sigismund II, Sigismund III Vaasa, Vladislav IV Waza ja August II Väkevä, marsalkka Józef Piłsudski, Puolan pakolaishallituksen pääministeri Władysław Sikorski ja kardinaali Adam Stefan Sapieha.

Lähteet 

Katedraalit
Krakovan rakennukset ja rakennelmat
Puolan kirkot
Kivikirkot
Wawel